এই যে উন্নতি এর জন্য প্রতারণা, জাল-জুচ্চোরি, হত্যা, কোনো কিছুই অন্যায় নয়। ছোট একটা খবর, কিন্তু এ খবরে অনেক সংবাদ রয়েছে। বগুড়ায় একটি পুকুরের লিজ নেওয়ার জন্য শিক্ষক, রাজনীতিক, ব্যবসায়ী, সরকারি চাকুরে হেন লোক নেই যে জেলে সাজেনি। জেলে হওয়াটা মোটেই সম্মানজনক নয়। কিন্তু জেলে সাজতে কোনো প্রকার আপত্তি নেই, যদি পুকুরের দখল পাওয়া যায়, যদি সম্ভব হয় পুকুর চুরি। উন্নতির এই কারাগারে ভদ্র-অভদ্র পার্থক্য নেই। সবাই সমান।